CELEX: 62019CN0877
Language: mt
Date: 2019-11-28 00:00:00
Title: Kawża C-877/19 P: Appell ippreżentat fit-28 ta’ Novembru 2019 minn FV mis-sentenza mogħtija mill-Qorti Ġenerali (It-Tmien Awla) fid-19 ta’ Settembru 2019 fil-Kawża T-153/17, FV vs Il-Kunsill

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/25
            
         
      Appell ippreżentat fit-28 ta’ Novembru 2019 minn FV mis-sentenza mogħtija mill-Qorti Ġenerali (It-Tmien Awla) fid-19 ta’ Settembru 2019 fil-Kawża T-153/17, FV vs Il-Kunsill
      (Kawża C-877/19 P)
      (2020/C 77/36)
      Lingwa tal-kawża: il-Franċiż
      
         Partijiet
      
      
         Appellant: FV (rappreżentant: É. Boigelot, avukat)
      
         Parti oħra fil-proċedura: Il-Kunsill tal-Unjoni Ewropea
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tad-19 ta’ Settembru 2019 (T-153/17);
               
            
                  —
               
               
                  konsegwentement, tilqa’ t-talbiet tal-appellant fl-ewwel istanza u, għalhekk, tannulla r-rapporti ta’ evalwazzjoni relatati mas-snin 2014 u 2015 adottati definittivament fil-5 ta’ Diċembru 2016;
               
            
                  —
               
               
                  tikkundanna lill-appellat għall-ispejjeż kollha taż-żewġ istanzi.
               
            
         Aggravji u argumenti prinċipali
      
      Is-sentenza appellata ċaħdet it-talba għal annullament tar-rapporti ta’ evalwazzjoni għas-snin 2014 u 2015.
      L-appellant jinvoka bħala aggravju, minn naħa, il-ksur tad-dmir ta’ kontroll u tal-obbligu ta’ motivazzjoni, kif ukoll l-iżnaturament tal-proċess u, min-naħa l-oħra, il-ksur tal-gwida dwar l-evalwazzjoni, l-obbligu ta ’motivazzjoni u premura, kif ukoll l-iżball manifest ta’ evalwazzjoni.
      Skont l-appellant, il-Qorti Ġenerali wettqet żball manifest ta’ evalwazzjoni u żnaturat l-fatti meta qieset li l-aġir tiegħu, li allegatament ma kienx xieraq, kien l-unika raġuni għalfejn l-amministrazzjoni kienet ikklassifikatu bħala “passabbli” fir-rigward tas-“sens ta’ responsabbiltà”, meta din it-taqsima hija ddefinita mill-gwida dwar l-evalwazzjoni bħala “l-impenn tal-persuna kkonċernata fix-xogħol tagħha, id-disponibbiltà tagħha sabiex twettaq il-kompiti tagħha fi spirtu attiv u kostruttiv”.
      Barra minn hekk, il-Qorti Ġenerali ma kkontrollatx korrettament it-tnaqqis fil-kompiti tal-appellant. L-istat ta’ saħħa u x-xogħol part-time minħabba raġunijiet mediċi ma jistgħux jiġġustifikaw it-tneħħija ta’ parti mill-kompiti ta’ uffiċjal, barra minn hekk, mingħajr il-kunsens tiegħu.
      Minnbarra dan, l-appellant jikkontesta l-evalwazzjonijiet tal-Qorti Ġenerali rigward il-bidla fl-uffiċċju u fil-pożizzjoni, kif ukoll l-aġir tiegħu matul l-eżerċizzju ta’ evalwazzjoni tal-2014 u jargumenta li dawn jikkostitwixxu żnaturament tal-proċess.
      Fl-aħħar nett, is-sentenza appellata naqset milli tirrikonoxxi n-nuqqas ta’ premura, b’mod partikolari fil-każ ta’ uffiċjal li s-saħħa psikoloġika tiegħu hija affettwata, u ma applikatx l-Artikolu 59(1)(3) tar-Regolamenti tal-Persunal.